# Sent Pal de Senoira

Sent Pal de Senoira (Saint-Pal-de-Senouire en francés) z-es una comuna velaiesa, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Sent Pal de Senoire :
| | Connangles | Sant Badèu (sic) |
| Collat | | |
| | La Chapèla Bertin | Monlet |

## Toponimia
### Sent Pal

Las fòrmas ancianas son : Ecclesia S. Pauli de Murs en 1252, Parochia S. Pauli prope castrum de Murs, Aniciensis dioc. en 1275, Saint Paul en 1379, Saint Poul en 1401, Pal-Sénoire en 1793.
Sent Pal es la fòrma regionala delh latin Paulus, lo nom de l'apòstol. Pasmens, la prononciacion aproximativa a Mauvèiras seriá [sem'paw de se'nujɾə]; mas l'informatritz z-es pas segura de la prononciacion.

### Murs

Segon Dauzat e Rostaing, Mur, delh latin murus, « mur »; designa sovent una fortificacion, en general d'origina romana o preromana. Segon Joan Arsac, i a, a 860 m d'altitud, a La Chapèla Bertin, de vestigis de muralhas que tresplomban la val de Senoire; pòdon èsser los murs citats dins l'ancian nom de la comuna.

### Senoire (Senoira ?)

Las fòrmas ancianas son : Fluviolis qui dicitur Sinus Aureus, vès 1148, Aqua de Senoire en 1252, Senoyre en 1279, Aqua Sinus Auri en 1324, Sirenueyra, Sirenieyra en 1338, Cenoyre en 1359, Flumen Cynus Auri en 1371, Cynioures en 1373, La riv. de Sonoyre en 1561.
I a un dobte (las fòrmas estranhas de 1338), mas lo nom sembla mai Senoire que non pas Senoira.
Segon Joan Arsac, Senoire auriá pres lo nom d'un oppidum, una fortalesa celtica, *Senodurum, dont demorariá eventualament lo nom de Murs. Joan Arsac, que coneissiá totjorn la fòrma occitana e que malurosament la cita rarament, auriá (normalament !) pas supausat una tala origina se lo nom s'èra achabat en -a. Petita remarca : duron es pas una fortalesa, coma se cresiá a l'epòca de Joan Arsac (1922-1994), mas un merchat barrat, conta-rotlat (per permetre alh mèstre de prelevar de taxas). *Senoduron seriá « vielh merchat » (o benleu « merchat de Senos »).

## Istòria

En 1789, Sent Pal de Murs dependiá de la província d'Auvernhe, de l'eleccion de Briude, de la subdelegacion de La Chaa Dieu e delh presidial de Riam. Sa gleisa parochala, diocèsi delh Puèi de Velai e archipreirat de Sant Pàulhan, èra delh vocable de Sant Pal; l'abat de la Chaa Dieu presentava a la cura. Sent Pal èra doncas de Velai pelh religiós (indici de la preséncia delh pòble gallic, los Vellavi e pas los Arverni) e d'Auvernhe pelh civil. En 1946, Sent Pal de Murs venguèt Sent Pal de Senoire.

## Administracion

Lista delhs cònsols successius :
| Periòde | Periòde | Identitat |
| 2007 | (2026) | Alain Fouillit |
| març de 2001 | 2007 | Robert Perbet |
| | 2007 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 108, totala: 112 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 699 | 696 | 742 | 673 | 716 | 744 | 737 | 720 | 663 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 660 | 674 | 650 | 695 | 632 | 692 | 707 | 669 | 677 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 618 | 596 | 542 | 509 | 413 | 415 | 400 | 336 | 294 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 300 | 268 | 217 | 174 | 143 | 118 | 98 | 95 | 93 94 |
| 2009 | 2010 |
| 97 100 | 101 104 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 109 abitants e la densitat èra de 5,94 ab/km².

## Ligams extèrnes

* Sent Pal de Senoire sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sent Pal de Senoira».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 258 https://gallica.bnf.fr/ark:/12148/bpt6k392965/f307.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 620
* ↑ Enquèsta delh contributor en 2024
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 486, a Mur-de-Barrez
* 1 2 Jean Arsac, Les Noms de Lieux du Velay, Éd. des Cahiers de la Haute-Loire, 2023, p. 115, 196
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 268 https://gallica.bnf.fr/ark:/12148/bpt6k392965/f317.item
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 22-23